CELEX: 62010CA0213
Language: el
Date: 2012-04-19 00:00:00
Title: Υπόθεση C-213/10: Απόφαση του Δικαστηρίου (πρώτο τμήμα) της 19ης Απριλίου 2012 [αίτηση του Lietuvos Aukščiausiasis Teismas (Λιθουανία) για την έκδοση προδικαστικής αποφάσεως] — F Tex SIA κατά Lietuvos-Anglijos UAB «Jadecloud-Vilma» [Δικαστική συνεργασία σε αστικές υποθέσεις — Κανονισμός (ΕΚ) 1346/2000 — Άρθρο 3, παράγραφος 1 — Έννοια της αγωγής που συνδέεται με διαδικασία αφερεγγυότητας και «έχει στενή σχέση με αυτή» — Κανονισμός (ΕΚ) 44/2001 — Άρθρο 1, παράγραφοι 1 και 2, στοιχείο β' — Έννοιες «αστικές και εμπορικές υποθέσεις» και «πτώχευση» — Αγωγή στηριζόμενη στην εκχώρηση, από τον σύνδικο της πτωχεύσεως, του δικαιώματός του ασκήσεως αγωγής πτωχευτικής ανακλήσεως]

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/3
            
         Απόφαση του Δικαστηρίου (πρώτο τμήμα) της 19ης Απριλίου 2012 [αίτηση του Lietuvos Aukščiausiasis Teismas (Λιθουανία) για την έκδοση προδικαστικής αποφάσεως] — F Tex SIA κατά Lietuvos-Anglijos UAB «Jadecloud-Vilma»
   (Υπόθεση C-213/10) (1)
   
   (Δικαστική συνεργασία σε αστικές υποθέσεις - Κανονισμός (ΕΚ) 1346/2000 - Άρθρο 3, παράγραφος 1 - Έννοια της αγωγής που συνδέεται με διαδικασία αφερεγγυότητας και «έχει στενή σχέση με αυτή» - Κανονισμός (ΕΚ) 44/2001 - Άρθρο 1, παράγραφοι 1 και 2, στοιχείο β' - Έννοιες «αστικές και εμπορικές υποθέσεις» και «πτώχευση» - Αγωγή στηριζόμενη στην εκχώρηση, από τον σύνδικο της πτωχεύσεως, του δικαιώματός του ασκήσεως αγωγής πτωχευτικής ανακλήσεως)
   2012/C 165/04
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos Aukščiausiasis Teismas
   
      Διάδικοι στην υπόθεση της κύριας δίκης
   
   F Tex SIA
   
      κατά
   
   Lietuvos-Anglijos UAB «Jadecloud-Vilma»
   
      Αντικείμενο
   
   Αίτηση εκδόσεως προδικαστικής αποφάσεως — Lietuvos Aukščiausiasis Teismas — Ερμηνεία του άρθρου 3, παράγραφος 1, του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας (ΕΕ L 160, σ. 1) και των άρθρων 1, παράγραφος 2, στοιχείο β' και 2, παράγραφος 1 του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (ΕΕ 2001, L 12, σ. 1) — Διεθνή δικαιοδοσία προς εκδίκαση παυλιανής αγωγής που συνδέεται άμεσα και στενά με διαδικασία αφερεγγυότητας — Σύγκρουση αρμοδιοτήτων μεταξύ του «πτωχευτικού» δικαστηρίου και του δικαστηρίου του τόπου της κατοικίας του εναγομένου — Άσκηση, κατόπιν της κινήσεως διαδικασίας αφερεγγυότητας, παυλιανής αγωγής από τον μοναδικό πιστωτή της υπό πτώχευση εταιρίας ενώπιον δικαστηρίου κράτους μέλους διαφορετικού από εκείνο στο οποίο διεξάγεται η ως άνω διαδικασία, αφού προηγουμένως ο σύνδικος εκχώρησε στον εν λόγω πιστωτή απαιτήσεις της εταιρίας έναντι τρίτων
   
      Διατακτικό
   
   Το άρθρο 1, παράγραφος 1, του κανονισμού (ΕΚ) 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις, έχει την έννοια ότι αγωγή κατά τρίτου στηριζόμενη σε εκχώρηση ενοχικής απαιτήσεως από τον σύνδικο της πτωχεύσεως, ο οποίος μεταβίβασε στον ενάγοντα το δικαίωμα ασκήσεως αγωγής πτωχευτικής ανακλήσεως που του παρέχει το εφαρμοστέο επί της διαδικασίας αφερεγγυότητας εθνικό δίκαιο, εμπίπτει στις αστικές και εμπορικές υποθέσεις κατά την έννοια της εν λόγω διατάξεως.
   
      (1)  ΕΕ C 195 σ. 17.7.2010.